
REFERAT
Privind participarea Consiliului Local în calitate de coorganizator la Festivalul Copiilor din Zona Iosefin , organizat de Asociatia Medicala Christiana 
Asociatia Medicala Christiana a depus solicitarea nr SC2006- 000610/ 13.01.06 privind  Festivalul Copiilor din Zona Iosefin , care va avea loc in perioada 1- 28 mai 2006
         Proiectul isi propune implicarea copiilor din zona Iosefin in activitati educative si sportive, cresterea spiritului comunitar , prin implicarea tuturor copiilor indiferent de conditia sociala si gasirea unei modalitati placute de sarbatorire a zilei de 1 iunie. Se vor organiza diferite concursuri: sportive,  de dans, recitat, muzicale, de cunostiinte generale etc. Proiectul raspunde necesitatii crescute de evenimente extracurriculare in randul scolarilor din zona Iosefin, care sa creasca atat interesul lor pentru scoala, cat si spiritul comunitar. 
         Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 1.500 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

